stanford-oval/wikipedia huggingface dataset:
ענת מיסד-כנען
חיים אישיים

נשואה לעמיחי כנען, מנהל בחברת השיווק הרפואי גאמידור דיאגנוסטיקה, אם לשלושה ומתגוררת ביישוב נופית.
הערות שוליים

↑  מערכות משפטים לדורותיהן, באתר האוניברסיטה העברית.
↑  פוסט של הסניגוריה הציבורית ברשת החברתית פייסבוק, 26 במאי 2014.
↑  ראו: הסניגוריה הציבורית דוח פעילות 2017, אוגוסט 2020, עמ' 133; הסניגוריה הציבורית דוח פעילות 2019, אוגוסט 2020, עמ' 81
↑  הסניגוריה הציבורית, דוח פעילות שנתי 2022, עמ' 75
↑  עיון מחדש בראיות מדעיות - עו"ד ענת מיסד כנען, עו"ד גל רוזנצויג, באתר אוניברסיטת תל אביב.
↑  ציוץ של דניאל דולב ברשת החברתית טוויטר, 5 בינואר 2020;  כנס ביקורת לא לגיטימית חלק 2, סרטון  באתר יוטיוב (אורך: 1:40:03) – דקה 26:20
↑  ציוץ של גלי צה"ל ברשת החברתית טוויטר, 3 בדצמבר 2020.
↑  אורלי הררי, ענת מיסד-כנען מונתה לסנגורית הציבורית הארצית, באתר ערוץ 7
↑  הנהלה, באתר חברת גאמידור דיאגנוסטיקה.
ג'ונסטון אומורווה

ג'ונסטון אומורווה (באנגלית: Johnstone Omurwa; נולד ב-8 באוגוסט 1998 בקניה) הוא כדורגלן קנייתי המשחק בעמדת הבלם באסטרלה אמדורה בנבחרת קניה.
קריירת מועדונים

אומורווה החל את הקריירה המקצוענית שלו בווזיטו מליגת העל הקנייתית בשנת 2017, ובשנת 2018 עבר למאתארה יונייטד, גם היא מליגת העל הקנייתית. בחודש אוגוסט 2019 חזר לווזיטו. ב-14 ביוני 2022 חתם בקבוצת סקציה נס ציונה, אך ב-15 ביולי שוחרר. כעבור זמן קצר חתם באסטרלה דה אמדורה מליגת העל הפורטוגזית.
קריירה בינלאומית

ב-8 בספטמבר 2019 ערך אומורווה את הופעת הבכורה שלו בנבחרת קניה, בתיקו 1-1 נגד נבחרת אוגנדה במשחק ידידות.
הערות שוליים

↑  ילבשו כתום: ארי מורה וג׳ונסטון אמורווה חתמו בנס ציונה, באתר www.israelhayom.co.il
↑  לפני פתיחת העונה : שני הזרים סידיבה ואומורווה שוחררו מהסקציה לאחר שהוחתמו בתחילת הפגרה., באתר nessziona.net
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ונסטון אומורווה".
סיגרד אנדרסון

סיגרד אנדרסון (באנגלית: Sigurd Anderson;‏ 22 בינואר 1904 –  21 בדצמבר 1990) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כתובע הכללי ה-17 של מדינתו בשנים 1947–1951, ולאחר מכן ועד 1955 כמושל דקוטה הדרומית ה-19.
ראשית חייו

סיגרד אנדרסון נולד בקהילה כפרית ליד העיר ארנדל שבמחוז מזרח אגדר שבנורווגיה. כשהיה בן שלוש, היגרה משפחתו לארצות הברית והתיישבה במחוז לינקולן שבדקוטה הדרומית. בגיל שמונה, כאשר התאזרח אביו, נעשה גם אנדרסון אזרח אמריקאי. הוא סיים את לימודיו בבית הספר הנורמלי הלותרני שבקנטון, דקוטה הדרומית (כיום אוניברסיטת אוגוסטנה (אנ')), ולאחר מכן החל ללמוד באוניברסיטת המדינה של דקוטה הדרומית. במהלך שנת לימודיו הראשונה סבל אנדרסון משנית, שמנעה את שובו ללימודים בסתיו שלאחר מכן. כדי להבטיח את מימון המשך לימודיו, הוא עבד בחווה ולימד בבית ספר כפרי במחוז קינגסברי. ב-1928 החל אנדרסון בלימודים באוניברסיטת דקוטה הדרומית, וב-1931 סיים לימודי תואר בוגר אוניברסיטה בהצטיינות וקיבל תואר במשפטים מבית הספר למשפטים של האוניברסיטה. ב-1937 נשא אנדרסון לאישה את ויויאן ולץ מהעיר ורמיליון, והחל לעסוק בעריכת דין בעיר ובסטר. בתם של בני הזוג, קריסטין קארן, נולדה במהלך כהונתו של אנדרסון כמושל.
קריירה פוליטית

אנדרסן שימש כתובע המחוזי של מחוז דיי וכעוזר התובע הכללי של דקוטה הדרומית בבירה פיר. בשנים 1947–1951 הוא כיהן כתובע הכללי של המדינה. הוא נבחר לתפקיד פעמיים בשנים 1946 ו-1948.
ב-1950 נבחר אנדרסון כמושל דקוטה הדרומית ה-19. הוא כיהן בתפקיד מ-2 בינואר 1951 ועד 4 בינואר 1955. כשנבחר לתקופת כהונתו השנייה כמושל ב-1952, היית זו הפעם הראשונה בה מועמד לתפקיד קיבל יותר מ-200,000 קולות בבחירות הכלליות. הישג זה לא חזר על עצמו עד לבחירתו של מייק ראונדס לתקופת כהונתו השנייה ב-2006, יותר מחמישים שנה לאחר מכן. במהלך תקופת כהונתו של אנדרסון כמושל הוקמה מועצת המחקר החקיקתי. באותה תקופה הייתה זו גם הפעם הראשונה מזה ארבעים שנה שדקוטה הדרומית הייתה נטולת חובות.
לאחר תום כהונתו כמושל שימש אנדרסון כחבר בוועדת הסחר הפדרלית (Federal Trade Commission).
ב-1964 התמודד אנדרסון שוב על משרת המושל, אך נוצח בבחירות המקדימות של המפלגה הרפובליקנית על ידי נילס בו שניצח לאחר מכן בבחירות הכלליות. בו מינה את אנדרסון לכהן כשופט, תפקיד בו הוא כיהן עד פרישתו ב-1975.
מותו

סיגרד אנדרסון נפטר בוובסטר ב-21 בדצמבר 1990. הוא נטמן בבית הקברות המקומי.
במהלך חייו הוא זכה בעשרות כיבודים מקצועיים ופוליטיים והיה חבר במספר רב של ארגונים. הוא היה חבר בכנסייה הלותרנית ובבונים החופשיים, ובאחוות ואגודות רבות נוספות. על שמו קרוי נמל התעופה של העיר ובסטר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1457-1458.
הערות שוליים

↑  SDSU Archives & Special Collections: MA 13 Sigurd Anderson Papers
| --- | --- |
בקרת זהויות :  GND: 1193089085  ISNI: 0000 0000 4539 3291  LCCN: no2003095241  SNAC: w68p7xwp  VIAF: 9541000   WorldCat (עם VIAF): 9541000
רונית מרוז

| --- | --- |
אין תמונה חופשית
 לידה:  25 בפברואר 1970 (בת 54) 
 מקום לימודים:  האוניברסיטה העברית בירושלים 
 מנחה לדוקטורט:  משה אידל 
 מוסדות:  אוניברסיטת תל אביב 
 תלמידי דוקטורט:  נטע סובול
 פרסים והוקרה:  פרס גרשם שלום, פרס יצחק בן-צבי
 
רונית מֵרוז (נולדה ב-25 בפברואר 1970) היא חוקרת קבלה ישראלית, פרופסור בדימוס בחוג לפילוסופיה יהודית ותלמוד באוניברסיטת תל אביב. זוכת פרס גרשם שלום לשנת 2022 ופרס יצחק בן-צבי לשנת תש"פ.
עיקר מחקרה עוסק בספר הזוהר. המאפיין המתודולוגי של מחקרה הוא הדגש על ביקורת נוסח הטקסט המובא על ידי המקובלים, וזאת על ידי הצלבתן של מתודולוגיות שונות ביחס לכל יחידה טקסטואלית - היסטורית, פילולוגית, וקודיקולוגית – בנוסף לעיון בתולדות הרעיונות. דגש מיוחד ניתן לניתוח הספרותי. כמו כן, עסקה רבות באמצעות מתודולוגיות אלו גם במחקרם של ספר יצירה, ספר הבהיר, קבלת האר"י, ושל חבורות המקובלים בצפת במאה ה-16.
ביוגרפיה

ילידת יפו. בעלת תואר ראשון במתמטיקה ובפילוסופיה מן האוניברסיטה העברית. בשנים 1978–1980 למדה לתואר שני במחשבת ישראל באוניברסיטה העברית. נושא התזה המסכמת (בהדרכת משה אידל) היה נבואה במחשבה הלוריאנית. ב-1988 סיימה את לימודיה לתואר דוקטור. נושא הדיסרטאציה שלה (שגם היא נכתבה בהדרכתו של אידל) היה גאולה בתורת האר"י.
בשנת 1995 הייתה אורחת בתר-דוקטורט במכון ללימודים מתקדמים באוניברסיטת פנסילבניה. וב-1999 הייתה חוקרת אורחת במכון ללימודים מתקדמים באוניברסיטה העברית בקבוצת המחקר "ספרות הזוהר".
מרוז היא פרופסור בדימוס בחוג לפילוסופיה יהודית ותלמוד באוניברסיטת תל אביב, וכיהנה כראש החוג בשנים 2002–2004.
מחקרה

מאמרה המונומנטלי "חניכתו של ר' חייא – שתי גרסאות של סיפור מן הזוהר", מהווה דוגמה לעבודתה הכוללת: מחקר פילולוגי-היסטורי דקדקני של כתבי יד רבים, מחקר מתוך נקודת מבט ספרותית וקריטריונים של תורת הספרות ושיבוץ המחקר בתוך תמונת-עולם רחבה הגורסת שספר הזוהר מורכב מרבדים רבים, בעלי קווי התפתחות היסטוריים, מגמות תאולוגיות ושכלול ספרותי נבדלים, שכתבו ונערכו פעמים רבות, לפני שהודפסו וזכו ליציבות טקסטואלית מסוימת.
מרוז היא יוזמת ומנהלת "פרויקט הזוהר", העוסק בחקר כתבי היד של הזוהר, במחקר ההיסטוריה, הפילולוגיה, הפואטיקה והתאולוגיה בזוהר במימון האקדמיה הלאומית הישראלית למדעים במסגרתו היא עורכת קטלוג מקיף של כל כתבי היד הידועים של ספר הזוהר, המהווה בסיס למהדורה מדעית עתידית של ספר הזוהר וכן שימשו את דניאל מט בהתקנת הכרכים הראשונים של "מהדורת פריצקר" (תרגום ספר הזוהר לאנגלית). ספרה - 'הביוגרפיה הרוחנית של רשב"י - דיון ביסודותיו הטקסטואליים של הזוהר' (ירושלים תשע"ח) מציג כמה היבטים מן התיזה שלה. ספר זה זכה בפרס מתנאל לספר הטוב ביותר במדעי היהדות לשנת תשע"ט מטעם האיגוד העולמי למדעי היהדות. היבטים אחרים של התיזה שלה הוצגו בספרה משנת תשע"ט - 'יובלי זוהר - מחקר ומהדורה ביקורתית מוערת של זוהר, פרשת שמות'. ספר זה זכה בפרס יצחק בן-צבי עבור חקר קהילות ישראל במזרח וקהילות ספרד ופזורתן לשנת תש"פ.
מאז ראשית שנות השמונים עוסקת מרוז בהוראה וזוכה תדיר בפרסי הצטיינות בהוראה.
בשנים 1998, 2002, 2005, ו-2010 זכתה לארבע קרנות מחקר של האקדמיה הלאומית הישראלית למדעים שהוענקו על מנת להוציא לפועל את מפעל מחקר של כתבי היד של הזוהר, ביוזמתה ובראשותה.
חיים אישיים

רונית מרוז נשואה לאילון ואם לשלושה.
ספריה

רונית מרוז, הביוגרפיה הרוחנית של רבי שמעון בר יוחאי: דיון ביסודותיו הטקסטואליים של הזוהר, מוסד ביאליק, 2018 (586 עמודים).
רונית מרוז, יובלי זוהר - מחקר ומהדורה ביקורתית מוערת של זוהר, פרשת שמות, ההוצאה לאור של אוניברסיטת תל אביב ע"ש חיים רובין, תל אביב תשע"ט (776 עמודים).
הערות שוליים

↑  "חניכתו של ר' חייא – שתי גרסאות של סיפור מן הזוהר", בתוך: אבידב ליפסקר ורלה קושלבסקי, מעשה סיפור ג, רמת גן, עמ' 116–163.
↑  תומר פרסיקו, לתרגם את הזוהר – ריאיון עם דניאל מט
↑  מצטייני הרקטור בהוראה - רשימת המאה, סגל בכיר
| --- | --- |
בקרת זהויות :  NLI: 987007294457905171  BnF: cb16722792h (data)  GND: 137680058  ISNI: 0000 0000 5559 7802  LCCN: nr91010941  VIAF: 76169212   WorldCat (עם VIAF): 76169212
ראנגנוולד נסטוס

ראנגנוולד אנדרסון נסטוס (באנגלית: Ragnvald Anderson Nestos;‏ 12 באפריל 1877 –  15 ביולי 1942) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-13 בשנים 1921–1925.
ראשית חייו

ראנגנוולד נסטוס נולד בעיר ווס (אנ') שבנורווגיה, כאחד מעשרת ילדיהם של אנדרס ר. נסטוס והרבורג סאווה. בגיל 16, כשעדיין לא שלט בשפה האנגלית, הוא הגיע לארצות הברית כדי לחיות עם דודתו ודודו בבקסטון שבדקוטה הצפונית. הוא החל ללמוד בבית ספר בבקסטון ולמד בו בין עבודות שונות במחנה חוטבים. ארבע שנים לאחר מכן, ב-1897, עבר נסטוס בחינות הסמכה להוראה ולימד בבית ספר כפרי. הוא השלים את לימודיו באוניברסיטת המדינה מייוויל, קולג' למורים, ובמקביל עסק בחוואות במחוז פירס. ב-1904 הוא סיים את לימודיו באוניברסיטת דקוטה הצפונית ועבר לעיר מיינוט, שם הוא עסק בעריכת דין בשותפות עם סי. א. ג'ונסון.
קריירה פוליטית

נסטוס היה חבר איגוד המצביעים העצמאיים והתמודד על משרותיו הפוליטיות מטעם המפלגה הרפובליקנית. בשנים 1911–1912 הוא היה חבר בית הנבחרים של דקוטה הצפונית. בשנים 1913–1916 הוא היה תובע מדינתי במחוז וורד. ב-1916 הוא התמודד בבחירות המקדימות של הרפובליקנים על מושב בסנאט של ארצות הברית מטעם דקוטה הצפונית.
ב-1921 התמודד נסטוס בבחירות החזרה (Recall election) שנועדו להדיח את המושל המכהן לין פרייז'ר. הוא ניצח בבחירות ונבחר כמושל דקוטה הצפונית, הראשון שנבחר באופן זה בכל מדינות ארצות הברית. תקופת כהונתו של פרייז'ר כמושל הייתה נגועה במחלוקות, ותנועה שורשית החלה להפעיל לחצים לעריכת בחירות החזרה. בבחירות אלו הודחו גם שני חברים של נציבות התעשייה המדינתית. הייתה זו תקופה של מחלוקות בין הליגה הבלתי-מפלגתית, שתמכה בתיעוש בבעלות המדינה, לבין איגוד המצביעים העצמאיים, שהתנגד לבעלות המדינה על מפעלי תעשייה. נסטוס פעל נמרצות להצלחתם של מייזמים חדשים בבעלות המדינה, ממגורת הדגנים המדינתית ובנק דקוטה הצפונית. הוא גם ניהל מערכה נגד אנאלפביתיות. במהלך תקופת כהונתו, התאימה דקוטה הצפונית את עצמה למערכת רישום הלידות והפטירות הלאומית, ולראשונה כיהן בה במשרה מלאה אחראי על מערכת הבריאות. ב-1922 הוא התמודד בבחירות לתקופת כהונה שנייה כמושל ונבחר.
חיים אישיים

נסטוס לא היה נשוי. ב-1942 הוא זכה להכרה בזכות פועלו לצופים הבנים של ארצות הברית וקיבל מהם את "פרס בופאלו הכסף". הוא היה פעיל בכנסייה הלותרנית הנורווגית של אמריקה.
ראנגנוולד נסטוס נפטר במיינוט ב-15 ביולי 1942 כתוצאה משבץ מוחי. הוא נטמן בבית הקברות רוזהיל שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 3, Westport, Conn.; Meckler Books, 1978, pp. 1178-1179.
הערות שוליים

↑  List of Silver Buffalo recipients
| --- | --- |
בקרת זהויות :  GND: 119319797X  ISNI: 0000 0000 2949 9432  LCCN: n88274177  VIAF: 63115681   WorldCat (עם VIAF): 63115681
אימה אמריקאית: רגישות גבוהה

| --- | --- |

 סוגה:  אימה
 יוצרים:  ראיין מרפי, בראד פלצ'וק 
 שחקנים:  מאט זוקרי אמה רוברטס קים קרדשיאן קארה דלווין אנאבל דקסטר-ג'ונס מקיילה ג'יי רודריגז אודסה א'ציון דניס או'הר בילי לורד זאכרי קווינטו
 ארץ מקור:  ארצות הברית ארצות הברית
 שפות:  אנגלית
 מספר פרקים:  9 
 הפקה
 חברת הפקה:  פוקס המאה ה-20 בטלוויזיה 
 אתר צילומים:  ברוקלין 
 שידור
 רשת שידור:  FX Networks
 תקופת שידור מקורית:  1 באוגוסט 2023 – 24 באפריל 2024 
 קישורים חיצוניים
 דף התוכנית ב-IMDb
 
 → אימה אמריקאית: ניו יורק
 
"אימה אמריקאית: רגישות גבוהה" (באנגלית: American Horror Story: Delicate) היא העונה השתים עשרה של סדרת האנתלוגית מסוגת האימה "אימה אמריקאית". תיאור הסדרה היא "ענוג" או כהמושג "עדין". הסדרה מבוססת על ספרה של דניאל ולנטינה. אמה רוברטס וזאכרי קווינטו חוזרים לככב, ואליהם הצטרפו צוות שחקנים חדש: קים קרדשיאן, מאט זוקרי, קארה דלווין, אנאבל דקסטר-ג'ונס, אודסה א'ציון ומקיילה ג'יי רודריגז. הסדרה נוצרה על ידי התסריטנים ראיין מרפי ובראד פלצ'ק עבור רשת הכבלים "FX Networks". הסדרה מופקת על ידי "אולפני המאה ה-20".
תאריך השידור של העונה החדשה עלה לשידור ב-20 בספטמבר 2023, ומחולקת לשני חלקים.
צוות השחקנים > ראשי

אמה רוברטס -  אנה ויקטוריה אלקוט
קים קרדשיאן -  שיבון וולש
קארה דלווין - מג
צוות השחקנים > משני

מאט זוקרי -  דקסטר הארדינג
מקיילה ג'יי רודריגז - טליה דונובן
אנאבל דקסטר-ג'ונס -  אדלין ג'ודה
אודסה א'ציון -  גרייסי וולש
דניס או'הר -  ד"ר קרופורד
לסלי גרוסמן - אמילי צ'פמן
ג'ולי וייט - גב' איו פריצ'ר
דברה מונק - ד"ר קרלה היל
בילי לורד
דומיניק בורג'ס
צוות השחקנים > הופעת אורח

זאכרי קווינטו - פרנק
סקירת הסדרה

| מס' בסדרה | מס' בעונה | שם הפרק | בימוי | תסריט | תאריך שידור מקורי | רייטינג |
| --- | --- | --- | --- | --- | --- | --- |
| 124 | 1 | "הרבה ארבה עצבונך" | ג'סיקה יו | האלי פייפר | 20 בספטמבר 2023 | 0.45 |
| 125 | 2 | "שיר ערש" | ג'ניפר לינץ' | האלי פייפר | 27 בספטמבר 2023 | 0.31 |
| 126 | 3 | "כשהענף יישבר" | ג'ניפר לינץ' | האלי פייפר | 4 באוקטובר 2023 | 0.36 |
| 127 | 4 | "התאום הנעלם" | ג'ון ג'יי. גריי | האלי פייפר | 11 באוקטובר 2023 | 0.35 |
| 128 | 5 | "פריץ'" | ג'ון ג'יי. גריי | האלי פייפר | 18 באוקטובר 2023 | 0.35 |
הפקה > פיתוח

ב-9 בינואר 2020, חודשה הסדרה "אימה אמריקאית" לעונה שלוש עשרה. ב-10 באפריל 2023, שותף ליוצר הסדרה ראיין מרפי אישר שלעונה תהיה האלי פייפר בתור ראנר ותתבסס על ספרה הקרוב של דניאל ולנטיין "Delicate Condition", מה שהופך אותה לעונה הראשונה בתולדות הסדרה שמרפי לא כותב בעצמו את העלילה אלא מתבסס על עלילה קיימת. מרפי גם הודיע שהעונה תיקרא כ"אנין דעת".
הפקה > ליהוק

מאט זוקרי הצטרף לצוות השחקנים של העונה השתים עשרה ב-6 באפריל 2023. ב-10 באפריל 2023, מרפי הודיע שהשחקניות הראשיות יהיו קים קרדשיאן ואמה רוברטס הוותיקה בסדרה. מרפי תיאר את העונה כ"שאפתנית ולא דומה לשום דבר שהסדרה עשתה אי פעם" ואת דמותה של קרדשיאן כ"מהנה ומסוגננת, ובסופו של דבר מפחידה". המעורבות של קרדשיאן בסדרה היא הראשונה שלה בטלוויזיה עם תסריט והיא תוכננה על ידה ועל ידי מרפי מאז שנת 2022, לאחר שמרפי התרשם מעבודתה כמארחת בפרק באוקטובר 2021 של קומדיית המערכונים "סאטרדיי נייט לייב".
ב-24 באפריל, קארה דלווין נצפתה ביום הצילומים עם רוברטס. באותו שבוע, אנאבל דקסטר-ג'ונס ומקיילה ג'יי רודריגז הצטרפו לצוות השחקנים בתפקידים לא ידועים. ב-1 במאי הזכיר במגזין וראייטי את אודסה א'ציון בין חברי השחקנים. ביוני, אנשים דיווחו שזאכרי קווינטו אישר שהוא יופיע בהופעת קמע. השחקן גם שיבח את הופעתה של קרדשיאן, וקבע, "אני לא חושב שהיא צריכה את העצה שלי. היא נראתה ממש באלמנט שלה, ואני ממש התרשמתי מהרוח שלה ומהפתיחות שלה".
הפקה > צילום

ב-1 במאי, במהלך נשף המט גאלה, קרדשיאן אמרה לראייטי שההפקה לעונה החלה, והסצנות שלה יצולמו בהמשך החודש. ב-4 במאי, היום השלישי לשביתת גילדת התסריטאים של אמריקה ב-2023 בעיר ניו יורק, השמועה הייתה שההפקה עצרה. עם זאת, באתר Deadline Hollywood דיווחה כי הצילומים לעונה השתים עשרה לא פסקו, אך ב-10 במאי 2023, הצילומים הושעו רשמית ביולי עקב שביתת גילדת שחקני המסך.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס בחירת הקהל | תוכנית המדע בדיוני/פנטזיה של השנה | "אימה אמריקאית: רגישות גבוהה" | מועמדות |  |
| 2024 | פרס אמי אמנותי לבידור בפריים טיים | התלבושות העכשוויות הטובות ביותר במיני-סדרה או סרט או סדרת אנתולוגיה | ג'קלין דמטריו, ג'סיקה זוואלה, ג'ניפר סלים, חוסה בנטולה וג'יליאן דיידון | זכייה |  |
| 2024 | פרס המוזיקה במדיה של הוליווד | עיצוב מוזיקלי – טריילר | "Part 2" – FJØRA X NOCTURN | זכייה |  |
הערות שוליים

↑  מיכל ישראלי, ‏"אימה אמריקאית": ציפינו להרבה פחות מזה מקים קרדשיאן, באתר ‏מאקו‏, 28 בספטמבר 2023
1 2 3  MIKEY O'CONNELL, All the Details on Kim Kardashian Starring in ‘American Horror Story’ Season 12 (Exclusive).
1 2 3  Kim Kardashian Working With an Acting Coach to Prepare for ‘American Horror Story’ Role (EXCLUSIVE).
1 2  American Horror Story Season 12 FIRST look: Cara Delevingne and Emma Roberts spotted filming in NYC.
1 2  Matt Czuchry Joining Horror Story After The Resident Cancellation — Report.
↑  TVLine Items: Pose Vet Joins AHS, Fox Orders Lifeguard Drama and More.
1 2 3  American Horror Story 12: Rodriguez, Dexter-Jones Join "Delicate" Cast.
↑  Zachary Quinto Was 'Really Impressed' by Kim Kardashian on 'AHS' as He Confirms His Own Guest Cameo.
↑  "American Horror Stories season 3 release updates, strike delay, and everything we know".
↑  Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Chris Willman, Hans Zimmer and the Scores and Songs of ‘Emilia Pérez’ and ‘Wild Robot’ Lead Winners’ List at 2024 Hollywood Music in Media Awards, Variety, ‏2024-11-21 (באנגלית אמריקאית)
| אימה אמריקאית |
| --- | --- | --- |
| יוצרים | ראיין מרפי • בראד פלצ'וק |  |
| עונות | "בית הרצח" · דמויות (2011) • "המוסד הסגור" · דמויות (2012–2013) • "הכישוף" · דמויות (2013–2014) • "פריק שואו" · דמויות (2014–2015) • "המלון" · דמויות (2015–2016) • "רואנוק" · דמויות (2016) • "הכת" · דמויות (2017) • "אפוקליפסה" · דמויות (2018) • 1984 · דמויות (2019) • "דאבל פיצ'ר" · דמויות (2021) • "ניו יורק" · דמויות (2022) • "רגישות גבוהה" · דמויות (2023–2024) |  |
| ערכים קשורים | צוות השחקנים • "סיפור פשע אמריקאי" ("אמריקה נגד או. ג'יי. סימפסון" · "הרצח של ורסצ'ה" · "הדחה") • "סיפורי אימה אמריקאים" |  |
| ראיין מרפי |
| --- | --- | --- |
| טלוויזיה | צעירים לנצח (1999-2001) • ניפ/טאק (2003-2010) • ‏Glee‏ (2009-2015) • אימה אמריקאית (2011-) • הנורמלים החדשים (2012-2013) • מלכות הצעקה (2015-2016) • סיפור פשע אמריקאי (2016-) • אויבות (2018-) • ‏מוקד 911 ‏(2018-)‏ • ‏פוזה ‏(2018-)‏ • ‏הפוליטיקאי ‏(2019)‏ • ‏הוליווד ‏(2020)‏ • ‏ראצ'ד ‏(2020)‏  • ‏הלסטון ‏(2021)‏  • ‏דאהמר - מפלצת: סיפורו של ג'פרי דאהמר ‏(2022)‏ |  |
| קולנוע | לרוץ עם מספריים (2006) • לאכול, להתפלל, לאהוב (2010) • הלב הרגיל (2014) • העיר שפחדה מהשקיעה (2014) • הנערים בחבורה (2020) • הנשף (2020) |  |
השבעתו השנייה של תאודור רוזוולט לנשיאות ארצות הברית

השבעתו השנייה של תאודור רוזוולט לנשיאות ארצות הברית, 4 במרץ 1905
ההשבעה השנייה של תאודור רוזוולט לנשיא ארצות הברית התקיימה בבניין הקפיטול בוושינגטון, ביום שבת, 4 במרץ 1905. ההשבעה סימנה את תחילת כהונתו השנייה של תאודור רוזוולט כנשיא ואת כהונתו היחידה של צ'ארלס וורן פיירבנקס כסגן הנשיא. שבועת האמונים ניתנה לרוזוולט על ידי נשיא בית המשפט העליון של ארצות הברית מלוויל פולר.
נאומו של רוזוולט בטקס ההשבעה עסק בהצלחות העבר וטען שכל הצלחה בעתיד תבוא רק עם עבודה קשה. הוא הצהיר כיצד לכל מדינה חלשה לא יהיה ממה לחשוש מארצות הברית. רוזוולט אמר כי יחסי החוץ של ארצות הברית חשובים, אך היחסים בין האמריקאים חשובים לא פחות.
הערות שוליים

↑  The 30th Presidential Inauguration: Theodore Roosevelt, March 04, 1905, United States Senate
שפות שמיות מערביות (הצעה)

שפות השמיות המערביות היא תת-קבוצה מוצעת בתוך משפחת השפות השמיות, כינויה נטבע לראשונה ב-1883 בידי פריץ הומל, חלוקה זו נתמכה בידי מספר חוקרי שפות שמיות נוספים. שיטה זו מציעה לחלק את השפות השמיות לשני ענפים מרכזיים, ענף השפות השמיות המזרחיות שנכחד כולו, והענף המערבי שכל השפות השמיות המדוברות כיום שכולל בתוכו את השפות השמיות הדרומיות, השפות השמיות המרכזיות, השפות השמיות הצפון-מערביות והערבית. מעמדה של הערבית בתוך המשפחה שנוי במחלוקת בעבר החשיבו אותה כשפה דרומית, אך כיום יש המחשיבים אותה כשפה צפון-מערבית ויש כאלו המחשיבים אותה כענף עצמאי בשם שפות שמיות דרום-מערביות, הסיבה לשיטה הישנה היא, שבשפות הדרומיות וגם בערבית ישנה תופעה דקדוקית הנקראת ריבוי שבור. מחלוקת דומה יש לגבי השפה שדוברה בקפריסין (Eteocypriot language) בין המאה ה-10 לפנה"ס ועד המאה ה-4 לפנה"ס, יש מן החוקרים שמכלילים אותה במשפחה זו ויש שטוענים שאינה קשורה כלל לשפות השמיות.[דרוש מקור][מפני ש...]
ראו גם

עמים שמיים
שפות שמיות
שפות שמיות דרומיות
שפות שמיות מזרחיות
שפות שמיות מרכזיות
שפות שמיות צפון-מערביות
הערות שוליים

↑  עירית ציפר, בלשנות: איך הגיע האוח לעברית, באתר הארץ, 3 בנובמבר 2010
| --- | --- |
בקרת זהויות :  GND: 4300369-2 
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
דהאננג'איה ישוואנט צ'נדראצ'וד

דהאננג'איה ישוואנט צ'נדראצ'וד (במראטהית: यशवंत विष्णू चंद्रचूड; נולד ב-11 בנובמבר 1959) הוא משפטן הודי, שכיהן כנשיא בית המשפט העליון של הודו מנובמבר 2022 עד נובמבר 2024 וכשופט בית המשפט העליון של הודו ממאי 2016. כיהן גם כשופט העליון של בית המשפט הגבוה של אללהאבאד (אוטר פרדש) בין השנים 2013 ל-2016 וכשופט של בית המשפט הגבוה של בומביי (מהאראשטרה) בין השנים 2000 ל-2013.
שנותיו הראשונות והשכלתו

דהאננג'איה ישוואנט צ'נדראצ'וד נולד ב-11 בנובמבר 1959. אביו ישוואנט וישנו צ'נדראצ'וד (אנ'), כיהן כנשיא בית המשפט העליון של הודו, ואמו, פראבהה, הייתה מוזיקאית קלאסית ששרה עבור רדיו כל הודו.
צ'נדראצ'ור קיבל תואר ראשון במשפטים מהפקולטה למשפטים באוניברסיטת דלהי ב-1982, ותואר שני במשפטים מבית הספר למשפטים באוניברסיטת הרווארד ב-1983. ב-1986 השלים צ'נדראצ'ור דוקטורט למשפטים בהרווארד. עבודת הדוקטורט שלו עסקה באפליה מתקנת ובמשפט השוואתי.
עם שובו להודו, עסק צ'אנדאצ'ור בעריכת דין בבית המשפט העליון של הודו ובבית המשפט הגבוה של בומביי. הוא הוגדר כפרקליט בכיר, הרשאי להופיע בפני בית המשפט הגבוה, על ידי בית המשפט הגבוה של בומביי ביוני 1998. באותה שנה, הוא מונה לפרקליט הכללי הנוסף של הודו, תפקיד שמילא עד מינויו לשופט.
צ'אנדאצ'ור מונה לשופט בבית המשפט הגבוה של בומביי ב-29 במרץ 2000. במקביל כיהן כמנהל האקדמיה המשפטית של מהאראשטרה. ב-31 באוקטובר 2013 מונה צ'אנדאצ'ור לשופט העליון של בית המשפט הגבוה של אללהאבאד.
ב-13 במאי 2016 מונה צ'אנדאצ'ור לשופט בבית המשפט העליון של הודו. באפריל 2021 הצטרף צ'אנדאצ'ור לוועדת בית המשפט העליון של הודו האחראית על מינוי השופטים בבית המשפט העליון של הודו ובבתי המשפט הגבוהים של מדינות הודו.
ב-17 באוקטובר 2022 מונה צ'אנדאצ'ור לנשיא בית המשפט העליון של הודו ולאחר פרישתו של השופט העליון, עודאי אומש ללית, הוא הושבע לתפקיד ב-9 בנובמבר 2022.
צ'אנדראצ'וד סיים את כהונתו כנשיא בית המשפט העליון ב־10 בנובמבר 2024 עם הגיעו לגיל הפרישה העומד על 65.
חיים אישיים

אשתו הראשונה, רשמי, נפטרה בשנת 2007 מסרטן. צ'אנדואצ'ור התחתן בשנית עם עורכת הדין קלפנה דאס. יש לו שני בנים ושתי בנות אומנה.
הערות שוליים

↑  "Justice DY Chandrachud, Set to Become CJI in 2022, Finds Place in All Important Matters of SC". News18 (באנגלית). 2019-11-10. ארכיון מ-22 בינואר 2022. נבדק ב-2022-01-22. {{cite web}}:  (עזרה)
↑  "Justice D.Y. Chandrachud appointed 50th Chief Justice of India". The Hindu. 17 באוקטובר 2022. ארכיון מ-17 באוקטובר 2022. נבדק ב-17 באוקטובר 2022. {{cite news}}:  (עזרה)
↑  "Justice Chandrachud keeps running into father's rulings". The Times of India. ארכיון מ-9 באוגוסט 2018. נבדק ב-8 באוגוסט 2018. {{cite web}}:  (עזרה)
↑  "India's new chief justice faces a trial of strength". The Economist. ISSN 0013-0613. ארכיון מ-19 בנובמבר 2022. נבדק ב-2022-11-19. {{cite news}}:  (עזרה)
↑  "Harvard alumni Hon'ble DY Chandrachud to take oath as Hon'ble chief justice of high court". The Times of India. אורכב מ-המקור ב-19 בדצמבר 2013. נבדק ב-19 בנובמבר 2013. {{cite news}}:  (עזרה)
↑  "India supreme court justice offers public lecture on global social justice". University of Hawaiʻi System News (באנגלית אמריקאית). ארכיון מ-30 באוקטובר 2018. נבדק ב-27 באוגוסט 2019. {{cite web}}:  (עזרה)
1 2  "Chief Justice and Judges". supremecourtofindia.nic.in. Supreme court of India. ארכיון מ-11 בנובמבר 2018. נבדק ב-26 בספטמבר 2018. {{cite web}}:  (עזרה)
↑  "7 Next CJIs" (באנגלית). Supreme Court Observer. 23 בנובמבר 2021. אורכב מ-המקור ב-28 בדצמבר 2021. נבדק ב-24 בנובמבר 2021. {{cite web}}:  (עזרה)
↑  DY Chandrachud: Was India's top judge an icon or a pushover?, BBC, ‏11 בנובמבר 2024
↑  De, Shobhaa (1 בינואר 2023). "The legend of Mumbai's 'Danny' Chandrachud". The Week. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דהאננג'איה ישוואנט צ'נדראצ'וד".
נשיאת הודו דרופדי מורמו משביעה את צ'אנראצ'וד כנשיא בית המשפט העליון של הודו